open-index/open-wikipedia-markdown huggingface dataset:
קישטפולצה

**קישטפולצה** (בהונגרית: **Kistapolca**) הוא כפר במחוז באראניה, נפת שיקלוש בהונגריה.

## מיקום
היישוב הקטן נמצא בדרום הונגריה דרום-מזרחית לעיר שיקלוש. מספר תושביו כ-160.

## היסטוריה
פירוש שמו הוא: מקור מים חמים, ממילת היסוד הסלאבית העתיקה. אזכורו המתועד לראשונה לשנת 1294 כ"טופולצהה", שם זהה למקום המים התרמי שכבר פעל אז בשטח היישוב. ייתכן שבמקום היה במקור ישוב שנקרא סקיינאג'פאלו (Székelynagyfalu). מתי והיכן הוא השתרע בדיוק, לא נמצאו לכך מקורות בטוחים. ליד מקור המעיין החם ובסמוך לבית ההלוויות נמצאו כמה כלי חרס, אך עד כה לא הובהר מתי הוקם היישוב שמוכר משנות ה-30 של המאה ה-18, ולאן עברו תושביו שמקור היגרו לשם מגרמניה. גם יהודים מעטים גרו במקום, אך אין תיעוד לגביהם. על פי הרישום, הכינוי המדויק לכפר כקישטפולצה הוזכר לראשונה בשנת 1904.

### אגמי הדיג של קישטפולצה
**אגם הדיג מלומרטי**

האגם הוקם בשנת 2000 על ידי הפניית המעיין הטבעי המקומי לשקע מלאכותי שמשתרע על שטח של 3.5 דונם. הוא מנוהל על ידי "איגוד הדייגים של דנובה-דראווה".

**אגם דיג בורבאלה**

שטח האגם הוא 7.2 דונם. הוא נמסר בשנת 2004. המשתמשת והמפעילה שלו היא עמותת הדייגים קישטפולצה והאזור. זהו שטח רבייה של ציפורים נדירות וממוקם בסביבה ציורית. מספק בעיקר בילוי נעים לדייגים.

## אתרים בעלי חשיבות
קפלה: הקפלה בקישטפולצה הוקמה על גבעה קטנה בשנת 1783 על ידי הרוזנת בורבאלה פרניי. את הגבעה מכנים בפי העם הגבעה הטורקית. המסורת של הגבעה הטורקית נפוצה כמקום קבורה של נופלי קרב נגד הטורקים. הקפלה שייכת לכנסייה הרומית-קתולית ועומדת על קברי המתים בקרב מוהאץ' (1678) שמכונה בהונגרית קרב נאג'הרשאני (Nagyharsányi csata) שהיה הקרב המכריע לגירוש הטורקים מהונגריה ושחרור האיום המוסלמי על אירופה הנוצרית.

## ילידי המקום
* לאיוש ברטה, נולד לאיוש **קראוס** (1878 – בודפשט, 1964) היה סופר ועיתונאי יהודי-הונגרי, זוכה פרס קושוט.

## קישורים חיצוניים

* קישטפולצה, kistapolca.dunantulinaplo.hu
## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
M&M's נשיאותי

[ממוזער| חבילות M & M נשיאותיות הנושאות את חתימתו של הנשיא [ברק אובמה]]
**M&M's נשיאותי** הן חפיסות של M&M's בצבעי דגל ארצות הברית הניתנות לאורחי נשיא ארצות הברית על סיפון אייר פורס 1 ובאתרים והקשרים נוספים הקשורים לנשיא ארצות הברית. הן נוצרו לראשונה בשנת 1988 והיו אמורות להחליף את חפיסות הסיגריות שניתנו כמזכרת הסטנדרטית לאורחי הנשיא. החפיסות, בגודל של חבילת סיגריות, נושאות את חותם נשיא ארצות הברית ואת חתימתו של הנשיא המכהן על צידן האחד, ובצידן השני מופיעה דמות מואנשת של סוכריית M&M's האוחזת בדגל ארצות הברית.

## היסטוריה
בזמן נשיאותו של ג'ון פ. קנדי, אורחים ועיתונאים שטסו באייר פורס 1 קיבלו חפיסות של 20 סיגריות בקופסה הנושאת את החותם הנשיאותי וחתימתו של הנשיא המכהן, יחד עם חפיסת גפרורים. בכך נוצרה מסורת שאורחים באייר פורס 1 מקבלים מזכרת מהטיסה שלהם. אולם כחלק ממסע הפרסום של הנשיא רונלד רייגן נגד סמים, הוחלפו רוב הסיגריות בצנצנות של ג'לי בלי. בנוסף לכך, בהוראת הגברת הראשונה, ננסי רייגן, נאסר על עישון באייר פורס 1 וחפיסות של M&M's החליפו סיגריות כתשורה המסורתית לאורחים במתקנים נשיאותיים. דובר הבית הלבן הצהיר כי השינוי נעשה בגלל חששות בריאותיים סביב סיגריות, וכי ממתקים מתאימים יותר למזכרת.

בשנת 1988, לקראת מסע פסגה של הנשיא רייגן למוסקבה, כתב הנשיא רייגן לחברת מרס וביקש אספקה של חפיסות של M&M's מותאמות שישמשו כתשורה של הנשיא בפסגת מוסקבה ובפגישתו עם מזכ"ל המפלגה הקומוניסטית בברית המועצות, מיכאיל גורבצ'וב. הגברת הראשונה, ננסי רייגן, העניקה חפיסות אלו לילדים רוסים במהלך הפסגה. לאחר מכן הפכו סוכריות ה-M&M's לממתק הרשמי של הבית הלבן.

הנשיא ג'ורג בוש האב המשיך את מסורתו החדשה של רייגן ואף אפשר לסגל הבית הלבן להעניק אף הם חפיסות של M&M's. הבא אחריו, הנשיא ביל קלינטון, שינה את האריזה כך שתכלול את חתימתו של הנשיא המכהן מתחת לחותם הנשיאותי. הנשיא ברק אובמה המשיך אף הוא לחלק חפיסות של M&M's על אף שנראה שסוכריות אלו לא היו לטעמו. אובמה גם נהג לחלק חפיסות אלו לילדים שהגיעו לבית הלבן בליל כל הקדושים, יחד עם פירות יבשים אותם חילקה הגברת הראשונה מישל אובמה.

בשנת 2014 הציע ראש ממשלת ספרד מריאנו רחוי לנשיא אובמה מהדורות פקסמיליה של שלוש יצירות היסטוריות בנות מאות שנים. בתמורה העניק הנשיא אובאמה כמה חפיסות נשיאותיות של M&M's. בעיתונות הספרדית נתפסה התשורה כלא שוויונית ועוררה ביקורת כלפי הנשיא.

בינואר 2017, בטיסתו הראשונה של הנשיא דונלד טראמפ על סיפון אייר פורס 1, הוענקו חפיסות לא חתומות של M&M's מכיוון שאלה עם חתימתו של טראמפ טרם סופקו. אולם כבר במאי 2017 חולקו חפיסות הנושאות את חתימתו של הנשיא טראמפ.

## ראו גם
* שולחן הממתקים בסנאט האמריקאי

## הערות שוליים

קטגוריה:הבית הלבן
קטגוריה:נשיאות ארצות הברית
קטגוריה:סוכריות
Cylance

**סיילנס** (באנגלית: **Cylance**) היא חברת אבטחת מידע אמריקאית העוסקת בפיתוח תוכנת אנטי-וירוס.

מטרת החברה היא לספק הגנה מפני נוזקות, רוגלות ודואר זבל ולבצע תגובה אוטומטית על מנת לחסום את פעילותן.

מטה החברה ממוקם באירוויין, קליפורניה, ארצות הברית.

## היסטוריה
חברת סיילנס הוקמה בשנת 2012, על ידי סטיוארט מקלור (Stuart McClure) וריאן פרמה (Ryan Permeh) במטרה לפתח מנגנון יזום להגנה על מחשבים מפני וירוסים.

בחודש פברואר 2013, גייסה כ-15 מיליון דולר וכשנה לאחר כן כ-20 מיליון דולר נוספים.

בחודש יולי 2015, גייסה כ-42 מיליון דולר בסבב גיוס בהובלת קרן דרייפר פישר ג'רבטסון (Draper Fisher Jurvetson), קולברג קרוויס רוברטס (Kohlberg Kravis Roberts), קפיטל וואן (Capital One) וחברת דל (Dell).

בחודש יוני 2016, גייסה כ-100 מיליון דולר בסבב גיוס בהובלת קרן בלקסטון (Blackstone Tactical Opportunities).

בחודש פברואר 2019, נרכשה סיילנס על ידי חברת האלקטרוניקה הקנדית בלקברי (Blackberry).

## קישורים חיצוניים
* 

## הערות שוליים

קטגוריה:תוכנות אנטי-וירוס
קטגוריה:חברות אבטחת מחשבים אמריקאיות
קטגוריה:חברות תוכנה אמריקאיות
יחסי בולגריה–קטר

[ממוזער|ראש הממשלה הקטרי [חמד בן ג'אסם בן ג'אבר אאל ת'אני נפגש עם שר החוץ הבולגרי ניקולאי מלאדנוב בעת ביקור האחרון בקטר, 2011]]
**יחסי בולגריה–קטר** הם יחסי החוץ בין בולגריה וקטר.

## סקירה כללית
שתי המדינות כוננו יחסים דיפלומטיים ב-16 באוקטובר 1990. בשנת 2009 הוקמה הוועדה המשותפת לשיתוף פעולה כלכלי בין ממשלות קטר ובולגריה. שתי המדינות הצליחו לחזק את היחסים הכלכליים והמסחריים שלהן, מה שמביא לעלייה מתמשכת ביחסי הסחר בין המדינות. שתי המדינות הצליחו לקדם את יחסי שיתוף הפעולה במשק באמצעות הסכמים דו-צדדיים רבים. בשנת 2019 בולגריה השתתפה שנה רביעית ברציפות בפסטיבל הג'אז האירופי, המתקיים בקטר בכל נובמבר. בינואר 2020 הגיע שר החינוך הבולגרי לביקור רשמי בדוחא וחתם על מזכר הבנות לשיתוף פעולה בתחומי חינוך, מדע וטכנולוגיה.

## נציגויות דיפלומטיות
* בולגריה מחזיקה בקטר שגרירות בדוחא.
* קטר מחזיקה בבולגריה שגרירות בסופיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הר מרסטון (אנטארקטיקה)

**הר מרסטון** או **הר מארסטון** (באנגלית: **Mount Marston**)  הוא הר בחוף סקוט בארץ ויקטוריה, שבאנטארקטיקה. 

להר צורה של גבו של ליוויתן (whaleback).

גובוה של ההר 1,245 מטרים מעל פני הים. 

ההר ממוקם בצידו הצפוני של מישור קאר; 6 קילומטרים צפונית לשפכו של קרחון מקאיי. 

## היסטוריה
### גילוי ומיפוי ההר

ההר מופה לראשונה על ידי המשלחת הבריטית לאנטארקטיקה (משלחת נמרוד), אשר חקרה את אנטארקטיקה בין השנים 1907 – 1909.

### מקור השם

משלחת נמרוד נתנה להר את שמו.

ההר נקרא על שמו של ג'ורג' אי. מרסטון (George E. Marston), שהיה אמן המשלחת.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=XS0ibKr4FU0C&pg=PA240&lpg=PA240&dq=%22Mount+Marston%22+Antarctica&source=bl&ots=6UMgKAJh6M&sig=ACfU3U1HerRTM1kSNySzrxBvavWy19YXBQ&hl=en&sa=X&ved=2ahUKEwiFieP6zdLuAhWDQkEAHY5rCQ84ChDoATACegQIBBAC#v=onepage&q=%22Mount%20Marston%22%20Antarctica&f=false Sailing Directions for Antarctica: Includes Islands South of Latitude 60°]**, P 240

• United States. Defense Mapping Agency. Hydrographic Center, **[https://books.google.co.il/books?id=gooNAQAAIAAJ&pg=PA200&lpg=PA200&dq=%22Mount+Marston%22+Antarctica&source=bl&ots=h8npC-ej-Z&sig=ACfU3U02d7IiA1oyjer8RfHYuc7aGCQePw&hl=en&sa=X&ved=2ahUKEwiFieP6zdLuAhWDQkEAHY5rCQ84ChDoATAEegQIAxAC#v=onepage&q=%22Mount%20Marston%22%20Antarctica&f=false Sailing Directions for Antarctica: Including the Off-lying Islands South of Latitude 60°]**, P 200

## קישורים חיצוניים

* הר מרסטון באתר הסקר הגאולוגי של ארצות הברית
* הר מרסטון באתר הגאזט האנטארקטי של ממשלת ניו זילנד
* הר מרסטון באתר הגאזט האנטארקטי של ממשלת אוסטרליה
* הר מרסטון באתר הגאזט האנטארקטי המשווה SCAR של ממשלת אוסטרליה
* תרשים הנוף הנשקף מהר מרסטון באתר peakvisor

## הערות שוליים

מרסטון
מרסטון
מוסטפא אל-כאמל

**מוסטפא אל-כאמל** (בערבית: **مصطفى الكامل**; נאבל, 31 במאי 1921 – 21 באוגוסט 2006) היה אחד מנגני העוד התוניסאים הבולטים.

אל-כאמל עבד עם מוזיקאים בולטים כמו עלי דרוויש, קדור אל סאררפי וסאלח אל מהדי. הוא עבד ברדיו ולאחר מכן החל את הקריירה שלו כשהצטרף ללהקתו של עלי ריהי. בנוסף לנגינה, מוסטפא אל-כאמל התאמן בשירה, ובין המשוררים הבולטים ביותר שאת שיריהם שר נמנים מחמוד בורגיבה ואחמד ח'יר אלדין. הוא הצטרף גם למספר קבוצות תיאטרון, ביניהן "הרנסאנס הערבי", "איחוד התיאטרון" ו"תוניסיה הצעירה".

## הערות שוליים

קטגוריה:מוזיקאים תוניסאים
קטגוריה:נגני עוד
קטגוריה:ילידי 1921
קטגוריה:נפטרים ב-2006
הר מוריסון (ארץ ויקטוריה)

[250px|ממוזער|מפת [רכס קונוויי. הר מוריסון מצוי בפינה הימנית התחתונה, של הרביע הראשון מימין בשורה התחתונה של רביעי המפה]]
**הר מוריסון** (באנגלית: **Mount Morrison**) הוא הר בהרי הנסיך אלברט באזור חוף סקוט של ארץ ויקטוריה, שבאנטארקטיקה.

גובהו של ההר 1,895 מטרים מעל פני הים.

ההר ממוקם בין קרחון מידשיפ לבין מוצאו של קרחון קליבלנד.

## היסטוריה
### גילוי ומיפוי ההר

ההר התגלה מופה לראשונה על ידי המשלחת הבריטית לאנטארקטיקה (משלחת דיסקברי), אשר חקרה את אנטארקטיקה בין השנים 1901–1904.

### מקור השם

משלחת דיסקברי נתנה להר את שמו.

ההר נקרא על שמו של ג'יי. די. מוריסון (J.D. Morrison), שהיה המכונאי הראשי, בספינת הקיטור "מורנינג" (SY Morning), שהייתה ספינת החילוץ של משלחת דיסקברי.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=gooNAQAAIAAJ&pg=PA200&lpg=PA200&dq=%22Mount+Morrison%22+Antarctica&source=bl&ots=h8npC-ffXW&sig=ACfU3U1Y_IvFo6w21pESVoTLzcjeEFA52g&hl=en&sa=X&ved=2ahUKEwjxr4CE0NLuAhWZilwKHT5HAog4ChDoATAGegQIChAC#v=onepage&q=%22Mount%20Morrison%22%20Antarctica&f=false Sailing Directions for Antarctica: Including the Off-lying Islands South of Latitude 60°]**, P 200

• United States. Defense Mapping Agency. Hydrographic Center, **[https://books.google.co.il/books?id=XS0ibKr4FU0C&pg=PA240&lpg=PA240&dq=%22Mount+Morrison%22+Antarctica&source=bl&ots=6UMgKAKd2J&sig=ACfU3U17LacG3StsKNTxmJNC9ZRa6ntNfA&hl=en&sa=X&ved=2ahUKEwjxr4CE0NLuAhWZilwKHT5HAog4ChDoATAJegQICBAC#v=onepage&q=%22Mount%20Morrison%22%20Antarctica&f=false Sailing Directions for Antarctica: Includes Islands South of Latitude 60°]**, P 240

## קישורים חיצוניים
* הר מוריסון באתר הסקר הגאולוגי של ארצות הברית
* הר מוריסון באתר הגאזט האנטארקטי של ממשלת ניו זילנד
* בק מוריסון באתר הגאזט האנטארקטי המשווה SCAR של ממשלת אוסטרליה
* הר מוריסון באתר peakery (מרחקים לאתרים סמוכים)

## הערות שוליים

מוריסון
מוריסון
מוריסון
החיוך של רוזי

**החיוך של רוזי** (באנגלית: **Everything's Rosie**) היא סדרת ילדים בהנפשה ממוחשבת המיועדת לילדים בגילאי 3–7. הסדרה פותחה בידי ויקי קורנר עבור V&S Entertainment Ltd, והופקה באנימציית HD CGI.

הסדרה עוקבת אחר הרפתקאותיה של ילדה בשם רוזי וחבריה. לסדרה הופקו ארבע עונות הכוללות 104 פרקים ופרק ספיישל. הסדרה משודרת ב-160 מדינות ברחבי העולם, ביניהן ישראל, בה היא משודרת בדיבוב עברי בערוץ הופ!.

## עלילה
רוזי, גיבורת הסדרה, היא ילדה בת 6 שיוצאת להרפתקאות חינוכיות יחד עם חבריה.

## דמויות
### דמויות ראשיות
* **רוזי (Rosie)** - הדמות הראשית. נראית כמו בובה, עם שיער מבד או נייר שמאובטח בכפתור בחלק העליון של ראשה.
* **גאטקס (Raggles)** - ארנב כחול. חבר של רוזי המתגורר איתה באותו בית.
* **נוגה (Holly)** - ילדה קטנה אשר מסתובבת עם רוזי וחבריה.
* **גיל (Will)** - ילד אימפולסיבי, ייתכן שהוא הקראש של רוזי.
* **דובי (Big** **Bear)** - דובון אנימציה כחול וגדול. בסדרה יש לו אחיין קטן בשם דובי.
* **בלופי (Bluebird)** - ציפור כחולה אשר מינה אינה ידוע, אך היא או קלאונית או תוכי.
* **אלוני (Oakley)** - עץ אלון מדבר עתיק אשר חי על גבעה.

### דמויות משניות
* **דובוני (Little** **Bear)** - האחיין הקטן של דובי.
* **דפי (Saffy)** - הגרסה הנשית לאלוני. חיה על גבעה נפרדת מאלוני.
* **בני (Manny)** - ציפור סגולה עם מקור אדום. דומה מאוד לבלופי.
* **טיל (Teal)** - ברווזה צבעונית בעלת ברווזונים שכמעט היו ילדיו של גאטקס.

## הפקה
הסדרה נוצרה על ידי ויקי קורנר עבור חברת "V&S Entertainment Ltd" והופקה יחד עם JCC, בבעלות קרן קטר. הסדרה הייתה אחת ההפקות הבינלאומיות הראשונות שעלו לשידור ב-Baraem TV, שזמינה ברחבי מדינות ערב ובאירופה בשפה הערבית.

כאשר התוכנית עוד הייתה בפיתוח של 10 שנים לפני היציאה להפקה, הרעיון היה ליצור מופע מושך מבחינה ויזואלית בהנחיית ילדות, שגם ימשוך אליו בנים.

## שידור
ב-3 במאי 2010, שודר הפרק הראשון של הסדרה ב-CBeebies. העונה הראשונה הציגה את הדמויות הראשיות בעולמה של רוזי וביססה את היחסים בין החברים. ההפקה של העונה השנייה הושלמה בשנת 2011 והפרק הראשון עלה לשידור ב-23 במאי 2011. העונה השנייה הציגה מגוון דמויות משניות חדשות ואזורים נוספים. הפרק הראשון של עונה שלוש שודר ב-18 ביוני 2012. פרק ספיישל באורך 24 דקות הוזמן בשנת 2013 ושודר לראשונה ביום השנה החדשה של שנת 2014.  עונה ארבע הושלמה בסוף 2015, כאשר הפרק הראשון שודר ב-2 במרץ 2015,  אשר הביאה את מספר הפרקים הכולל ששודרו ל-104 (לא כולל פרק הספיישל). 

## מרצ'נדייז
הקו הראשון של צעצועי הסדרה יצא בשנת 2011. תקליטורי DVD של הסדרה הושקו בשנת 2012.

## קישורים חיצוניים
* 

* 

## הערות שוליים

קטגוריה:ערוץ הופ!: תוכניות רכש
קטגוריה:סדרות הנפשה ממוחשבת
קטגוריה:סדרות CBeebies
קטגוריה:סדרות טלוויזיה בריטיות לילדים
הר מוריסון (ארץ אנדרבי)

**הר מוריסון** (באנגלית: **Mount Morrison**) הוא הר בהרי טולה, בארץ אנדרבי, שבאנטארקטיקה.

הר מוריסון ממוקם 3 קילומטרים צפונית-מזרחית להר בסט.

גובהו של ההר 926 מטרים מעל פני הים.

## היסטוריה
### גילוי ומיפוי ההר

ההר מופה בהתבסס על תצלומי אוויר שצולמו ממטוס של משלחת החקר האנטארקטית הלאומית של אוסטרליה בשנת 1956.

### מקור השם

שמו של ההר ניתן לו על ידי ועדת השמות האנטארקטיים של אוסטרליה.

ההר נקרא על שמו של ה. סי. מוריסון (H.C. Morrison), שהיה חבר צוות באוניית המחקר "דיסקברי" במהלך משלחת החקר הבריטית, אוסטרלית וניו זילנדית לאנטארקטיקה, בשנים 1929–1931.

## קישורים חיצוניים
* הר מוריסון באתר הסקר הגאולוגי של ארצות הברית
* הר מוריסון באתר הגאזט האנטארקטי של ממשלת אוסטרליה
* הר מוריסון באתר הגאזט האנטארקטי המשווה SCAR של ממשלת אוסטרליה
* מפת אזור הר מוריסון

## הערות שוליים

מוריסון
טבירה

**טבירה** (בפורטוגזית: **Tavira**) היא עיירה הממוקמת במזרח אלגארבה שבחוף הדרומי של פורטוגל.

טבירה היא המקום בו נהר ז'ילאו נשפך אל האוקיינוס האטלנטי וכמו כן ידועה בזכות אקלים חמים וקל.

העיר נמצאת במרחק של כ-28 ק"מ מהעיר פארו, כ-75 ק"מ מהעיר ולבה כשהיא מערבית לנהר הגוודיאנה וכ-574 ק"מ מהעיר פורטו.

העיר הייתה בעבר מושבה פיניקית, אולי בלסה .

## כלכלה
טבירה היא אחד ממרכזי התיירות הפופולריים באלגארבה בה ניתן לראות מבנים רבים מהמאה ה-18 לצד חופי ים מרהיבים.

כלכלת העיר מבוססת בעיקר על פעילויות דייג, יחד עם מגזר תעשייתי הכולל מרכזי מסחר ותיירות ותעשייה צבאית בבסיסים הנמצאים בערים סמוכות.

## דמוגרפיה וסטטיסטיקה
להלן טבלה הממחישה את התפתחות האוכלוסייה בעיר; וכן התפתחות האוכלוסייה בתצוגה גרפית:



ממוזער|כנסיית קונבנטו פוסאדה
ממוזער|הרובע העתיק
## מאכלים אופייניים
* ברנדי פירות - מטרונו
* פודינג כתום
* גבינת תאנים
* חלזונות ופירות ים

## ערים תאומות
לטבירה 6 ערים תאומות:
* 
* 
* 
* 
* 
* 

## קישורים חיצוניים

* 

## הערות שוליים

קטגוריה:פורטוגל: ערי חוף
קטגוריה:פורטוגל: ערים
קטגוריה:פיניקים: מושבות
מבצע סנטינל

ממוזער
**מבצע סנטינל** (בצרפתית: **Opération Sentinelle**; מילולית: "מבצע זקיף") הוא מבצע צבאי צרפתי בו השתתפו 10,000 חיילים ו-4,700 שוטרים וז'נדרמים שנפרסו מאז פיגועי איל-דה-פראנס בינואר 2015  שבוצעו על ידי אל-קאעדה בחצי האי ערב, במטרה להגן על "נקודות" השטח הנחשבות רגישות מפני טרור. המבצע תוגבר במהלך התקפות פריז בנובמבר 2015 כחלק ממצב חירום מתמשך בצרפת עקב המשך איומי הטרור והתקפות.

## רקע
שמאל|ממוזער| חיילים צרפתים בהפסקה ממשמרת סיור.
המבצע יצא לדרך לראשונה לאחר התקפות איל-דה-פראנס בינואר 2015 ותוגבר בעקבות ההתקפות בפריז בנובמבר 2015, התקפות שנטען כי בוצעו על ידי קבוצות האסלאם הקיצוני אל-קאעידה בחצי האי ערב והמדינה האסלאמית של עיראק והלבנט (ISIL). מספר התקפות אחרות התרחשו בצרפת מאז התקפות אלה.

מדינות אירופאיות אחרות פרסו גם חיילים להגנה על אזורים מסוימים עקב איומי טרור או פיגועים, כולל בבלגיה, איטליה ובריטניה.
## התקפות נגד חיילים
לפחות בשש הזדמנויות הופעלו חיילים במבצע הארצי. חיילים שנפרסו תחת מבצע סנטינל ב-3 בפברואר 2017 חסמו תוקף במתקפת מצ'טה על הלובר בכניסה למוזיאון, שם לטענתו התכוון להשחית את האמנות בצבע ריסוס כמתקפה סמלית על צרפת; הוא תקף את החיילים המסיירים במצ'טה.

בפיגועי איל-דה-פראנס במרץ 2017, שני חיילים בשדה התעופה אורלי הרגו אדם שאמר "אני כאן למות למען אללה" בזמן שהוא הטיח לרצפה חבר אחר בצוות שלהם, חייל שהתוקף התכוון לגנוב את רובה הסער שלה.

ב-9 באוגוסט 2017 בלבלואה-פרט נפצעו שישה חיילים מגדוד הרגלים ה-35 בתאונת דריסת רכב שנהגו נמלט. החיילים לא הספיקו להשתמש בכלי הנשק שלהם כתגובה.
## קישורים חיצוניים
* 

* מבצע סנטינל, באתר משרד ההגנה הצרפתי

## הערות שוליים

קטגוריה:2015 בצרפת
קטגוריה:פריז: היסטוריה
קטגוריה:צבא צרפת
קטגוריה:צרפת: אסלאם
סנטינל (סרט)

**סנטינל** (בצרפתית: **Sentinelle**) הוא סרט פעולה ומתח צרפתי משנת 2021, בבימויו של ג'וליאן לקלרק, על פי תסריט שהוא כתב עם מת'יו סירבו ובכיכובה של אולגה קורילנקו, בהפצת שירות הסטרימינג נטפליקס.

## רקע
אירועי הסרט מתרחשים על רקע מבצע סנטינל ומלחמת האזרחים בסוריה. מבצע סנטינל החל בשנת 2015 כתגובה לפיגועי הטרור בצרפת שארגנו מחבלי המדינה האסלאמית. דמות הגיבורה היא חיילת המשתתפת במבצע זה.
## עלילה
קלרה היא אישה בת שלושים ושלוש. משרתת כמתורגמנית בצבא הצרפתי. לאחר שחוותה את זוועות המלחמה בסוריה, היא הועברה לניס במסגרת מבצע סנטינל. שם, עם אמה ואחותה טניה, היא מנסה לבנות את חייה מחדש. אבל ערב אחד, אחרי שהלכה למועדון לילה, טניה נמצאת בתרדמת על החוף. מסתבר שהיא נאנסה והוכתה. קלרה תעשה הכל כדי למצוא את התוקפים ולנקום את אחותה. הציד חסר הרחמים הזה יוביל אותה בעקבותיו של איוואן קדניקוב, בנו של לאוניד קדניקוב, אוליגרך רוסי חזק היושב ב.

## שחקנים ודמויות
* אולגה קורילנקו – קלרה
* מרילין לימה – טניה
* מישל נבוקוף – ליאוניד קדניקוב
* מרטין סוויבי – סגן אריק ג'וברט
* קרול וויירס – קפטן קתרין מולר
* אנדריי גורלנקו – איון קדניקוב
* גבריאל אלמאר – ארמוראר
* אנטוניה מלינובה – מריה קובלב, אימה של קלרה וטניה
* בלייס אפונסו – חייל במבצע סנטינל
* מישל ביל – אורליאן

## הפקה
צילומי הסרט נערכו בבלגיה, בעיקר בבריסל הבירה, בווילברויק  וגם בניס, צרפת, אך גם בקזבלנקה, מרוקו.

## קישורים חיצוניים

## הערות שוליים

קטגוריה:נטפליקס: סרטים
קטגוריה:סרטי 2021
קטגוריה:מלחמת האזרחים הסורית בתרבות
קטגוריה:סרטי פעולה צרפתיים
קטגוריה:סרטים בצרפתית
קטגוריה:סרטים בלגיים
קטגוריה:סרטי מתח צרפתיים
קטגוריה:סרטים על אחיות
קטגוריה:סרטי אונס ונקמה
קטגוריה:סרטי פשע
קטגוריה:סרטי דרמה צרפתיים
קטגוריה:פמיניזם בקולנוע
קטגוריה:ניס בקולנוע
קטגוריה:פריז בקולנוע
לאיוש טיכי

**לאיוש טיכי** (בהונגרית: **Tichy Lajos**; 21 במרץ 1935 – 6 בינואר 1999) היה כדורגלן ומאמן הונגרי, ששיחק בעמדת החלוץ. נחשב לאחד מגדולי חלוצי הונגריה בכל הזמנים.

## ביוגרפיה
שמאל|ממוזער|300px|טיכי (שורה ראשונה, שלישי מימין) עם בודפשט הונבד בזכייה בגביע מיטרופה ב-1959
טיכי נולד בשנת 1935 בבודפשט שבהונגריה. הוא החל את דרכו המקצועית בבודפשט הונבד בשנת 1953. באותה העת הייתה הונבד לאחת הטובות באירופה עם שחקנים דוגמת פרנץ פושקש, שנדור קוצ'יש וזולטן צ'יבור. הוא זכה עימה בשני תוארי אליפות בשנות החמישים. בעקבות מאורעות המרד ההונגרי ב-1956 איבדה הונבד את פושקש וקוצ'יש שעברו לשחק במערב אירופה. עזיבתם הפתאומית גרמה לבעיות כלכליות חמורות עבור הקבוצה. התואר הבא שטיכי זכה עימה היה גביע מיטרופה ב-1959 בו סיים כמלך שערי הטורניר עם תשעה שערים. הונבד ניצחה בגמר את יריבתה העירונית מ.ט.ק הונגריה, כשהוא כובש שלושער במשחק הראשון שנגמר בניצחון 3–4 ובמשחק השני כבש עוד אחד בתיקו 2–2. באותה שנה סיים גם כמלך שערי הליגה ההונגרית בצוותא עם שני שחקנים, ובשנות השישים המשיך לזכות בתואר האישי ובסך הכל רשם חמש זכיות בתואר. טיכי הספיק גם לזכות בגביע ההונגרי ב-1964 לפני פרישתו ב-1971, ובסך הכל ערך במדיה 320 הופעות ליגה בהן כבש 244 שערים.

### נבחרת הונגריה
לאחר ההפסד לגרמניה המערבית בגמר מונדיאל 1954 ומאורעות המרד ההונגרי בו עזבו אחדים מגדולי המדינה לשחק מחוץ להונגריה, החלו חילופי משמרות ונעשה ניסיון להחזיר את "נבחרת הזהב" על ידי שילוב השחקנים הוותיקים בה; יוז'ף בוז'יק, גיולה גרושיץ' ונאנדור הידגקוטי, עם כמה כישרונות צעירים חדשים ובהם לאיוס טיכי, פלוריאן אלברט ופרנץ בנה. הטורניר הגדול הראשון של טיכי היה מונדיאל 1958 בו כבש ארבעה שערים במשחקים נגד שוודיה המארחת, מקסיקו וויילס. הוא תרם להעפלתה למונדיאל 1962 עם שלושה שערים במוקדמות, ובטורניר עצמו כבש את אותה הכמות נגד הנבחרות אנגליה ובולגריה (צמד). ביורו 1964 טיכי הגיעה עימה למקום השלישי ובמונדיאל 1966 שהיה לטורניר האחרון הגדול בו שיחק לא השכיל לכבוש. בסך הכל ערך במדיה 72 הופעות בהן כבש 51 שערים המציבים אותו במקום ה-4 בטבלת הכובשים של הנבחרת בכל הזמנים.

### לאחר הפרישה
עם סיום הקריירה עזב טיכי את עולם הכדורגל למשך חמש שנים עד שמונה למאמן הונבד ב-1976. ב-1980 הוביל אותה לזכייה באליפות ובתואר ראשון מזה 16 שנים. תחתיו הצליחה הונבד לחזור לתקופה מוצלחת נוספת שהגיעה לשיאה עם שש אליפויות בשנות השמונים. ב-1982 עזב אותה טיכי ופרש לגמלאות. הוא נפטר ב-6 בינואר 1999 בבודפשט בגיל 63.
שמאל|ממוזער|200px|מצבתו בבית הקברות פארקשרטי

## תארים
### כשחקן
;בודפשט הונבד
*אליפות הונגריה (2): 1954, 1955
*גביע מיטרופה: 1959
*הגביע ההונגרי: 1964
;נבחרת הונגריה
*מקום שלישי באליפות אירופה: 1964
;אישיים
*מלך השערים בליגה ההונגרית (5): 1958/59, 1960/61, 1961/62, 1963, 1964
*מלך השערים של גביע מרכז אירופה: 60–1955  (7 שערים)
*מלך השערים בגביע מיטרופה: 1959  (9 שערים)
### כמאמן
*אליפות הונגריה: 1980

## קישורים חיצוניים

* 

קטגוריה:כדורגלנים הונגרים
קטגוריה:חלוצי כדורגל הונגרים
קטגוריה:בודפשט: כדורגלנים
קטגוריה:כדורגלני בודפשט הונבד
קטגוריה:כדורגלני נבחרת הונגריה
קטגוריה:כדורגלני מונדיאל 1958
קטגוריה:כדורגלני מונדיאל 1962
קטגוריה:כדורגלני מונדיאל 1966
קטגוריה:מאמני כדורגל הונגרים
קטגוריה:הונגרים שנולדו ב-1935
קטגוריה:הונגרים שנפטרו ב-1999
Cold as You

"**Cold as You**" (בעברית: "**קַר כָּמוֹךָ**") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום הבכורה שלה, *[[Taylor Swift]]*. השיר יצא לאור ב-24 באוקטובר 2006, בסמוך לצאת האלבום עצמו, על ידי חברת התקליטים ביג משין רקורדס.

בנוסף לכך, נכלל השיר במהדורת ** שהוציאה סוויפט ב-26 באוקטובר 2006.

## רקע וכתיבה
השיר נכתב על ידי טיילור סוויפט וליז רוז שכתבה עימה שירים כמו "Teardrops on My Guitar" ו-"Picture to Burn", והופק על ידי נייתן צ'פמן. הוא מפרט את החוויה של סוויפט עם בחור שלא היה זמין רגשית אליה. על השיר נאמר כי "בניגוד לוויליאם שייקספיר שמשווה את אהובתו ליום קיץ, סוויפט משווה את אהובה ליום קר וגשום".

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות.

## ביקורת
ברולינג סטון הוא דורג במקום ה-211 ברשימת "כל 229 השירים של טיילור סוויפט, לפי דירוג".

### רשימות כל הזמנים וסוף שנה

## הופעות חיות
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Cold as You" בוצע באצטדיון NRG ביוסטון, טקסס, ב-23 באפריל 2023. סוויפט ביצעה את הבלדה מאלבום הבכורה שלה בפסנתר, והביעה את חיבתה העמוקה לשיר בהשוואה לשירים אחרים מהאלבום. הביצוע של "Cold as You" עוררה עניין מיידי ברשתות החברתיות, והפכה לנושא חם בטוויטר מכיוון שזו הייתה הפעם הראשונה שסוויפט ביצעה את השיר בהופעה חיה בסיבוב ההופעות מזה כעשור.

## מיקומי שיא

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי ליז רוז
קטגוריה:שירים שהופקו על ידי נייתן צ'פמן
קטגוריה:שירים על כאב לב
מפרץ מיראבלו

**מפרץ מיראבלו** (נקרא גם **מפרץ מיראבלה**; ) הוא מפרץ בים כרתים בחלקה המזרחי של כרתים ביוון. זהו המפרץ הגדול ביותר באיי יוון והחמישי בגודלו בים התיכון. עיירת התיירות איוס ניקולאוס  משקיפה על המפרץ. למקום זה חשיבות רבה בחקר של ההתיישבות ההיסטורית באי כרתים.

## היסטוריה
החוף של מפרץ מיראבלו נודע בזכות תפקידו בפיתוח מתכות נחושת ב-3000 לפנה"ס. בתקופה המינואית, ערים על קרקע גבוהה המשקיפה על מפרץ מיראבלו הוקמו כערי מקלט.

## קישורים חיצוניים

קטגוריה:יוון: מפרצים
קטגוריה:מפרצים בים האגאי
קטגוריה:כרתים
לוקאס קארר

[ממוזער|אנדרטה לקארר וה[מיטרופוליט כריסוסטומוס בזקינתוס]]
**לוקאס קארר** (ביוונית: **Λουκάς Γ. Καρρέρ**; 1909 – 22 בפברואר 1985) היה פוליטיקאי יווני, ראש העיר של האי זקינתוס בשנים 1937–1945 וחסיד אומות העולם.

## הצלת יהודי זקינתוס

בשנת 1943, במהלך כיבוש יוון בידי מדינות הציר, קארר, יחד עם המיטרופוליט של האי, כריסוסטומוס דמטריו, מנעו מרשויות הכיבוש הגרמניות לגרש את יהודי האי.

עם הכיבוש הגרמני של האי התבקש קארר להכין רשימה של כל היהודים באי כדי לאפשר את גירושם. קארר פנה אל מנהיג הכנסייה כריסוסטומוס בבקשת עזרה. כריסוסטומוס התנדב לשאת ולתת עם המפקדים הגרמניים והורה לקארר לשרוף את כל רשימות היהודים באי. בפגישתו עם המפקד הגרמני הוא הפציר בו שלא יגרש את היהודים, היות שהם אזרחים יוונים שלא פשעו ולכן אינם אמורים להיענש בגירוש. הגרמנים שרצו לרכז את היהודים לקראת הגירוש התעקשו לקבל את רשימת היהודים של האי. הארכיבישוף הורה ליהודים לברוח בלילה ולהתפזר בכפרים, באמונה שתושבי הכפרים יעזרו ליהודים באספקה של מים ומזון. למחרת התייצבו השניים למפקד הכוחות הגרמניים והגישו לו את "רשימת היהודים". כשהלה פתח את הרשימה, הוא גילה שני שמות בלבד: ראש העיר לוקאס קארר והארכיבישוף של האי כריסוסטומוס דימיטריו, שטענו שהם יהודים, ושיש לגרש אותם אם מגרשים את היהודים.

בזעם רב, המפקד הגרמני שלח את חייליו לעיר להוציא את היהודים מבתיהם, אך הם כבר לא נמצאו שם. לאורך השנה, נעשו פשיטות על הכפרים כדי למצוא יהודים. אולם הדבר לא צלח בידי הגרמנים, משום שמפקד הפרטיזנים באי, דמיטריס קטייבאטיס, הזהיר את הכפריים בדבר פשיטה העומדת להתחולל בכפרם על ידי כוחות גרמניים במטרה לגלות את מקומות המחבוא של היהודים, ולא היה תושב יווני אחד שהלשין לכוחות הגרמניים על הימצאותם של יהודים בכפרו.

לקראת שלהי קיץ 1944 הגיעו שלוש ספינות של הצי הגרמני במטרה להצליח במשימה שכשלה עד כה - להוציא את היהודים ממקומות המחבוא שלהם ולרכזם לגירוש למחנות ההשמדה. מפקד הפרטיזנים קטייבאטיס איים שפקודיו יגנו על היהודים בכל מחיר, ושהקורבנות בחיי אדם יהיו גבוהים מאוד משני הצדדים. על הספינות שהיו מיועדות לגירוש היהודים עלו לבסוף הכוחות הגרמניים ב-12 בספטמבר 1944, כשנסו מן האי. חודש לאחר מכן שוחררה יוון מהכיבוש הנאצי, והקהילה היהודית באי זקינטוס נותרה ללא פגע, הודות לפעילותם של המיטרופוליט כריסוסטומוס וראש העיר קארר.

בתום המלחמה שרדו ביוון 10,066 יהודים, ובהם 275 יהודי זקינטוס, לעומת 67,112 שנרצחו במהלך השואה. הייתה זו הקהילה היהודית היחידה ביוון, ממערב לחצי האי פלופונסוס, ששרדה בשלמותה את הכיבוש הנאצי.

מרבית הקהילה היהודית עלתה לארץ ישראל בתום מלחמת העולם השנייה. באי נותרו 53 יהודים.

בשנת 1978 העניק מוסד יד ושם לכריסוסטומוס ולקארר מעמד של חסידי אומות העולם.

## קישורים חיצוניים

## הערות שוליים

קטגוריה:פוליטיקאים יוונים
קטגוריה:יוונים במלחמת העולם השנייה
קטגוריה:יוונים חסידי אומות העולם
קטגוריה:מצילים בשואה: יוון
קטגוריה:ראשי עיריות
קטגוריה:ילידי 1909
קטגוריה:נפטרים ב-1985
הים הלובי

**הים הלובי** (ביוונית: **Λιβυκό πέλαγος**, בערבית: **البحر الليبي**) (נקרא גם: **ים לוב**) הוא ים שולי בים התיכון המשתרע מקירנאיקה ועד כרתים.

הוא נמצא סמוך לים היוני מצפון-מערב, לים כרתים מצפון, לים האגאי מצפון-מזרח ולאגן הלבנטין ממזרח.

קו החוף הדרומי של כרתים הגובל בים הלובי כולל את הרי אסטרוסיה ומישור מסרה; לאזור זה החלו להגיע בני אדם בתקופת הברונזה. ממזרח לים נמצא הים הלבנטיני, מצפון הים היוני וממערב מצר סיציליה.

העיר החשובה ביותר בחופי הים היא בנגאזי שבלוב.

ים לוב הוא מפלט עשיר וחשוב עבור מינים מסוימים כמו טונה כחולה, הנחשבת בסכנת הכחדה עולמית. זהו גם אזור חשוב עבור הצב החוצה.

## קישורים חיצוניים

## הערות שוליים

קטגוריה:ימים בים התיכון
קטגוריה:כרתים
קטגוריה:יוון: ימים
קטגוריה:לוב: גאוגרפיה
The Outside

"**The Outside**" (בעברית: "**[ה]בחוץ**") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום הבכורה שלה, *[[Taylor Swift]]*. השיר יצא לאור ב-24 באוקטובר 2006, בסמוך לצאת האלבום עצמו, על ידי חברת התקליטים ביג משין רקורדס.

סוויפט הכניסה את השיר "The Outside" לתקליטור אוסף של מותג הקוסמטיקה מייבלין והשתתפה בפגישות עם חברות תקליטים גדולות כתוצאה מכך.

## רקע וכתיבה
סוויפט כתבה את השיר האוטוביוגרפי "The Outside" בגיל שתים עשרה, הגיל בו היא החלה לכתוב שירים. כמו רבים מהשירים האחרים שנכתבו בשלב מוקדם, השיר מתאר את האומללות והבדידות שסוויפט חוותה כשאהבתה למוזיקת קאנטרי גורמת לה לניכור מחבריה לכיתה. הוא הופק על ידי רוברט אליס אורל ונייתן צ'פמן.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.5 מיליון השמעות.

## ביקורת
ברולינג סטון הוא דורג במקום ה-218 ברשימת "כל 229 השירים של טיילור סוויפט, לפי דירוג".

### רשימות כל הזמנים וסוף שנה

## מיקומי שיא

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי נייתן צ'פמן
קטגוריה:שירים על דכדוך
קטגוריה:שירים על כאב לב
Tied Together with a Smile

"**Tied Together with a Smile**" (בעברית: "**קשורים ביחד עם חיוך**") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום הבכורה שלה, *[[Taylor Swift]]*. השיר יצא לאור ב-24 באוקטובר 2006, בסמוך לצאת האלבום עצמו, על ידי חברת התקליטים ביג משין רקורדס.

בשנת 2018, יצא אלבום האוסף *[[Reputation Stadium Tour Surprise Song Playlist]]*, בו נכלל השיר.

## רקע וכתיבה
סוויפט כתבה את "Tied Together with a Smile" ביום שנודע לה שאחת מחברותיה הטובות ביותר היה בולימית, עובדה שזעזעה אותה. היא סיפרה, . המילים ל-"Tied Together with a Smile" מתארות בחורה יפה המנסה להסתיר את הסערה הפנימית והבכי שלה. סוויפט ציינה, .

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות.

## ביקורת
ברולינג סטון הוא דורג במקום ה-142 ברשימת "כל 206 השירים של טיילור סוויפט, לפי דירוג".

### רשימות כל הזמנים וסוף שנה

## מיקומי שיא

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי ליז רוז
קטגוריה:שירים שהופקו על ידי נייתן צ'פמן
קטגוריה:שירים על יופי
קטגוריה:שירים על מחלות והפרעות
I'm Only Me When I'm with You

"**I'm Only Me When I'm with You**" (בעברית: "**אני עצמי רק כשאני איתך**") הוא שיר שהוקלט על ידי הזמרת-יוצרת האמריקאית טיילור סוויפט, מתוך מהדורת הדלוקס של אלבום הבכורה שלה, **. השיר יצא לאור ב-6 בנובמבר 2007, על ידי חברת התקליטים ביג משין רקורדס.

השיר זכה להצלחה רבה, כאשר קיבל על ידי איגוד תעשיית ההקלטות האמריקאי את תואר הפלטינה, על מכירות של למעלה מ-1,000,000 עותקים במדינה.

## רקע וכתיבה
בשנת 2008, יצא המיני-אלבום הרביעי של סוויפט *[[Beautiful Eyes]]*. הוא כלל גרסאות חדשות של שירים מ-*[[Taylor Swift]]*: גרסה חלופית של "Should've Said No", גרסה אקוסטית של "Teardrops on My Guitar", עריכת רדיו של "Picture to Burn", ו-"I'm Only Me when I'm with You" עצמו. הקליפ של השיר צבר למעלה מ-39 מיליון צפיות.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-17 מיליון השמעות.

## ביקורת
ברולינג סטון הוא דורג במקום ה-225 ברשימת "כל 229 השירים של טיילור סוויפט, לפי דירוג".

### רשימות כל הזמנים וסוף שנה

## פרסים ומועמדויות
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "I'm Only Me When I'm With You" בוצע באצטדיון פייקור בסינסינטי, אוהיו ב-30 ביוני 2023 יחד עם השיר "Evermore". סוויפט הציגה אותו כשיר שכתבה כשהייתה בת 13, ומשקפת את תקופת חטיבת הביניים שלה.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי רוברט אליס אורל
קטגוריה:שירים על יום שישי
2020 באלבניה

אירועים בשנת **2020 ב[[אלבניה]]**.

## בעלי תפקידים
* נשיא: איליר מטה
* ראש הממשלה: אדי רמה

## אירועים
מתמשך – מגפת הקורונה באלבניה
* 8 במרץ – הדבקה ראשונה של קורונה במדינה.
* 11 במרץ – הכרזה על מצב חירום וסגר.
* 11 במרץ – אירוע ראשון של פטירה בעקבות הקורונה.
* 8 בדצמבר – במהלך פיזור מהומות נגד הסגר, כוח משטרה הרג את אחד המפגינים. 
* 29 בדצמבר – מספר שרים בכירים מפוטרים על ידי ראש הממשלה ללא הסבר לשינויים בממשל.
* 31 בדצמבר – מספר המאומתים לנגיף הקורונה הגיע ל-58 אלף, מהם 1,181 נפטרו.

## קישורים חיצוניים

## הערות שוליים

אלבניה
קטגוריה:שנים באלבניה
אלבניה
הסופר קאפ הספרדי 2016

**הסופר קאפ 2016** הוא המהדורה ה-33 במסגרת הסופר קאפ הספרדי. הטורניר הפגיש בין ברצלונה שזכתה בדאבל לבין סביליה שסיימה כסגנית הגביע הספרדי. ברצלונה זכתה בתואר בפעם ה-12 שלה כשניצחה 0–5 בסיכום שני המשחקים.

## משחקים
### משחק ראשון
השער הראשון במשחק הגיעה בדקה ה-54' כאשר דניס סוארס הכניס כדור גובה לרחבה אותו ארדה טוראן השאיר עם החזה ללואיס סוארס, שבעט כדור קופץ לפינת השער. בדקה ה-81' כבש מוניר אל-חדאדי את השני מכדור עומק של ליונל מסי.

### משחק שני
השער הראשון הגיעה בדקה ה-10' כאשר ארדה טוראן מצא את עצמו במצב הבקעה ממסירה של ליונל מסי, אותה הצליח לתרגם לשער כשבעט אל הפינה הימנית של השער. בסביבות הדקה ה-30' קלאודיו בראבו עצר פנדל שבעט ויסנטה איבורה, לאחר וסמואל אומטיטי נגע בידו ברחבה.

בדקה ה-46', ממש בפתיחת המחצית השנייה, טעות במסירה של שוער סביליה סרחיו ריקו הובילה לשער שני של טוראן. עשר דקות לאחר מכן מסי חתם את תוצאת המשחק עם שער בנגיחה, הראשון והיחיד שלו עם הראש בסופר קאפ עד כה, מבישול של לוקאס דין.

## ראו גם
* עונת 2015/2016 בלה ליגה

2016
קטגוריה:2016 בספורט
קטגוריה:תחרויות כדורגל ב-2016
קטגוריה:2016 בספרד
A Perfectly Good Heart

"**A Perfectly Good Heart**" (בעברית: "**לֵב טוֹב לַחֲלוּטִין**") הוא שיר שהוקלט על ידי הזמרת-יוצרת האמריקאית טיילור סוויפט, מתוך מהדורת הדלוקס של אלבום הבכורה שלה, **. השיר יצא לאור ב-6 בנובמבר 2007, ביחד עם שני השירים "I'm Only Me When I'm with You" ו-"Invisible", על ידי חברת התקליטים ביג משין רקורדס.

## רקע וכתיבה
השיר נכתב על ידי טיילור סוויפט, ברט ג'יימס וטרוי ורגס והופק על ידי רוברט אליס אורל, נייתן צ'פמן וסקוט בורצ'טה. השיר הוא אחד משירי הפרידה הראשונים שסוויפט כתבה. היא מתארת בו את שברון הלב הראשון שלה, אך עם זאת גם רומזת שעוד יגיעו בני זוג חדשים במהלך החיים שלה. גרסת קריוקי לשיר הופצה באופן רשמי ב-15 באוגוסט 2018.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות.

## ביקורת
ברולינג סטון הוא דורג במקום ה-209 ברשימת "כל 229 השירים של טיילור סוויפט, לפי דירוג". השיר ספג ביקורות, תוך שניתחו את משמעותו.

### רשימות כל הזמנים וסוף שנה

## מיקומי שיא

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי נייתן צ'פמן
קטגוריה:שירים על כאב לב
קטגוריה:שירים על פרידה
בריסטול פליירס

[ממוזער|אולמה הביתי של בריסטול פליירס ה-[Sgs Wise Arena]]
**בריסטול פליירס** (באנגלית: **Bristol Flyers**) היא קבוצת כדורסל אנגלית מהעיר בריסטול, המתמודדת בליגת העל הבריטית.

## היסטוריה
בריסטול פליירס הוקמה בשנת 2006 והתחילה לשחק בליגת המשנה של אנגליה. בשנת 2014 הפליירס עלו לליגת העל הבריטית בכדורסל.

בליגת העל הבריטית הפליירס מעולם לא נחשבו לקבוצת צמרת אף על פי כן הם הגיעו למקומות מרשימים מאוד לאורך השנים, הישגי השיא הגיעו בעונות 2017\2018 ו-2021\2022 שם הפליירס הגיעו עד לחצי הגמר.

### 2014\2015
בעונת 2014\2015 הפליירס התחילו לשחק בליגת העל הבריטית שם הם נחלו הצלחה רבה יחסית לעונה ראשונה בליגה. בעונה הסדירה הם סיימו עם מאזן של 13 ניצחונות לעומת 23 הפסדים וסיימו במקום השמיני (מתוך 13). בפלייאוף הם שיחקו נגד ניוקאסל איגלס והפסידו 84-64 במשחק הראשון ו-92-80 במשחק השני וסיימו את העונה.

### 2015\2016
בעונה הזאת הפליירס לא הרשימו ונותרו מחוץ לפלייאוף (מקום 10) עם מאזן של 9 ניצחות מול 24 הפסדים.

### 2016\2017
בעונת 2016\2017 בריסטול פליירס הגיעה למקום הכי גבוהה שהיא הגיעה אליו עד אותה נקודה, מקום שביעי, עם מאזן של 16 ניצחונות לעומת 17 הפסדים (בעונה הסדירה). בפלייאוף הם שיחקו נגד ניוקאסל איגלס והודחו.

### 2017\2018
בעונה זו הפליירס שברו שיא מועדון בניצונות בעונה הסדירה, 19 לעומת 14 הפסדים, והם סיימו במקום השישי (שיא מועדון). גם בעונה הזאת הפליירס הגיעו לפלייאוף ולראשונה עברו את הסיבוב הראשון (לאחר ניצחון על ניוקאסל איגלס), בסיבוב השני הם פגשו את לסטר ריידרס והודחו.

### 2018\2019
בעונה הזאת הפליירס רשמו עונה מאכזבת כשסיימו במקום ה-10 עם מאזן של 14 ניצחונות לעומת 19 הפסדים.
[ממוזער|[מלקולם דלפש אחד ממובילי הקבוצה בעונת 2021\2022]]

### 2019\2020
עד שעונה זו הופסקה בעקבות הקורונה הפליירס היו במקום ה-8 עם מאזן של 5 ניצחונות ו-7 הפסדים.

### 2020\2021
בעונה זו בריסטול פליירס הגיעה עד למקום השמיני עם מאזן של 12 ניצחונות לעומת 18 הפסדים. בפלייאוף הם הודחו ברבע הגמר (הסיבוב ראשון) נגד לסטר ריידרס.

### 2021\2022
2021\2022 הייתה אחת העונות הכי מוצלחות של הפליירס. את העונה הסדירה הם סיימו במקום ה-4 (שיא מועדון) עם מאזן של 14 ניצחונוצ ו-13 הפסדים. בסיבוב הראשון הם פגשו את מנצ'סטר ג'יינטס הפסידו 91-79 במשחק החוץ וניצחו 94-80 במשחק הבית ועלו לחצי הגמר. בחצי הגמר הם פגשו את לונדון ליונס במשחק הראשון, משחק הבית, הם הפסידו להם 85-83 אחרי שהובילו ב-14 נקודות ברבע השני. במשחק החוץ הם הפסידו 91-73 והודחו.

שחקנים מובילים:

נקודות: מרקוס אוואנס, 17.0

אסיסטים: מרקוס אוואנס, 5.7

ריבאונדים: מלקולם דלפש, 7.6

## קישורים חיצוניים

* 

קטגוריה:הממלכה המאוחדת: כדורסל
קטגוריה:בריסטול: ספורט
שמירה וביטחון

**חברת קבוצת השומרים שמירה וביטחון בע"מ** המוכרת השם המקוצר "**שמירה וביטחון**" היא חברה פרטית, משפחתית, ישראלית שנוסדה בשנת 1938 על ידי דוד לוי ועוסקת באספקת שירותי אבטחה.

## היסטוריה
בשנת 1905 מייסד החברה, דוד לוי, עלה לארץ ישראל מבולגריה.
במלחמת העולם הראשונה הוא לחם במסגרת לגיון הזרים של הצבא הבולגרי, ובסיומה חזר לארץ ישראל.
בשנת 1920 התגייס למשטרת תל אביב והיה לבין השוטרים העבריים הראשונים של העיר.
בשנת 1938 דוד לוי, שהיה בדרגת סמל, פרש משורות משטרת המנדט הבריטי.
לאחר שצבר ידע רב וניסיון ביטחוני עשיר במסגרת שירותו בצבא הבולגרי ובמשטרה הבריטית החליט להקים את חברת "שמירה וביטחון".
בתחילת דרכה סייעה החברה ליישוב היהודי בארץ ישראל להתמודד אל מול ההתקפות הערבים, וגייסה שוטרים יהודים שהשתחררו מהמשטרה הבריטית.
כמו כן סיפקה החברה שירותי אבטחה לגופים שונים.

נכון לשנת 2021 החברה מנוהלת על ידי בני הדור הרביעי של המשפחה. יושב ראש דירקטוריון החברה הוא דוד לוי, ומנכל החברה הוא שחר. משרדי החברה שוכנים בתל אביב.

## קישורים חיצוניים
* 
* שמירה וביטחון בע"מ, באתר דנסגייד

קטגוריה:חברות משפחתיות ישראליות
קטגוריה:חברות אבטחה ישראליות
קטגוריה:ישראל: חברות שהוקמו ב-1938
בית סוהר מחוז קולומביה

**בית סוהר מחוז קולומביה** (באנגלית: **District of Columbia Jail**) הוא מתקן כליאה הממוקם במחוז הפדרלי, שבו שוכנת העיר וושינגטון די. סי., בירת ארצות הברית.

## בית הסוהר
בית הסוהר ממוקם בדרום מזרח מחוז קולומביה, בקרבת נהר אנקוסטיה, באתר צמוד לבית הקברות של הקונגרס. הוא שוכן בקומפלקס של בניינים שהקמתם נשלמה בשנת 1976. מבנה הכלא הקודם (שקדם לו מבנה אחר) נבנה בשנת 1872. בשנת 1942 הוצאו בו להורג באמצעות כיסא חשמלי ששה מרגלים גרמנים שנתפסו בארצות הברית.

תקן מקומות הכליאה בבית הסוהר עומד על 2,164. הוא מנוהל על ידי מחלקת הענישה של המחוז .

בבית הסוהר כלואים גברים בלבד. רובם עומדים למשפט פלילי ונעצרו עד לתום ההליכים נגדם. האחרים הם מורשעים בעבירות קלות יחסית, הנושאים בו את עונשיהם. יתר המורשעים במחוז קולומביה מועברים לריצוי עונשם בבתי סוהר פדרליים מחוץ למחוז. נשים עצירות או אסירות במחוז קולומביה מוחזקות במתקן אחר בו.

במהלך השנים הועלו טענות ותלונות רבות על תנאי המחיה והיחס הקשים שלהם זוכים העצירים והאסירים בבית הסוהר ועל מציאות של אלימות, צריכת סמים וניסיונות התאבדות רבים בין כתליו. שופט בית המשפט הפדרלי המחוזי כינה את התנאים והיחס שלהם זוכים העצירים כמבישים.

## קישורים חיצוניים
* בית הסוהר, באתר מחלקת הענישה של מחוז קולומביה

מחוז קולומביה
קטגוריה:וושינגטון די. סי.: חוק ומשפט
אלכסנדר רובאק

**אלכסנדר רמוביץ' רובאק** (ברוסית: **Александр Рэмович Робак**; נולד ב-28 בדצמבר 1973) הוא שחקן, במאי ומפיק קולנוע רוסי. הוא הופיע ביותר מחמישים סרטים מאז 1999 והוא אחד השחקנים הרוסים הפופולריים והטובים ביותר בתפקידי משנה.

## ביוגרפיה
אלכסנדר רובאק נולד במשפחתו של רם אלכסנדרוביץ' רובאק, מהנדס מטלורגיה, והמורה ראיסה לוקינצ'נה. אלכסנדר נקרא על שם סבו. מאז ילדותו, התחביבים העיקריים היו גיטרה וחוג דרמה בית ספרי.

בשנת 1994 סיים את לימודיו במכון לתיאטרון של ירוסלב ומאז מופיע במגוון סרטי קולנוע וסדרות טלוויזיה.

## פילמוגרפיה נבחרת

## פרסים ומועמדויות
; פרס נשר הזהב
* 2011: סרט / סדרת הטלוויזיה הטובה ביותר (על הסדרה קוטובסקי) - מועמדות
* 2014: שחקן המשנה הטוב ביותר (הגאוגרף שתה את העולם) - מועמדות

; פרס ניקה
* 2014: שחקן המשנה הטוב ביותר (הגאוגרף שתה את העולם) - מועמדות

## קישורים חיצוניים

## הערות שוליים

קטגוריה:במאי קולנוע רוסים
קטגוריה:מפיקי קולנוע רוסים
קטגוריה:זוכי פרס ניקה
קטגוריה:זוכי פרס נשר הזהב הרוסי
קטגוריה:שחקני קולנוע וטלוויזיה רוסים
קטגוריה:רוסים שנולדו ב-1973
פול פלוסי

**פול פרנסיס פלוסי האב** (באנגלית: **.Paul Francis Pelosi Sr**; נולד ב-15 באפריל 1940) הוא איש עסקים אמריקאי, הבעלים ומנהל של "שירותי החכרה פיננסית" (Financial Leasing Services), חברה להשקעה וייעוץ בתחום הנדל"ן וההשקעות השוכנת בסן פרנסיסקו. בנוסף, הוא היה הבעלים של קבוצת הפוטבול "אריות ההרים של סקרמנטו", אשר שיחקה בליגת הפוטבול המאוחדת (UFL). רעייתו היא ננסי פלוסי, יושבת ראש בית הנבחרים של ארצות הברית לשעבר.

## ביוגרפיה
פלוסי נולד וגדל בסן פרנסיסקו. הוא בעל תואר ראשון בשירות דיפלומטי מאוניברסיטת ג'ורג'טאון, ולאחר מכן השלים לימודי תואר שני במנהל עסקים בבית הספר סטרן לעסקים של אוניברסיטת ניו יורק. לאחר מכן פתח בקריירה עסקית, ובהווה הוא חבר במועצות מנהלים ובגופים נדבניים רבים. מאז 2009 הוא יו"ר מועצת שירות החוץ של אוניברסיטת ג'ורג'טאון.

ב-7 בספטמבר 1963 נישא פלוסי לננסי ד'אלסנדרו בבולטימור שבמרילנד, ב"קתדרלת מרי מלכתנו" . לימים תהא רעייתו יושבת ראש בית הנבחרים של ארצות הברית וחברה בו מטעם מחוזות קונגרס אחדים בקליפורניה. לבני הזוג חמישה ילדים: ננסי קורין, כריסטין, ז'קלין, פול הבן ואלכסנדרה.

פלוסי ייסד את חברת הון הסיכון "שירותי החכרה פיננסית" (Financial Leasing Services), דרכה הוא ורעייתו ננסי צברו הון אישי של כ-114 מיליון דולר אמריקני.

לאחר שהשקיע בעבר בקבוצת הפוטבול "Oakland Invaders" של ליגת הפוטבול של ארצות הברית (United States Football League), בשנת 2009 רכש פלוסי את זיכיון "קליפורניה רדווד" בליגת הפוטבול המאוחדת תמורת 12 מיליון דולר. מאוחר יותר עברה קבוצה זו לסקרמנטו ומותגו בשם "אריות ההרים של סקרמנטו".

בשעות המוקדמות של 28 באוקטובר 2022, חדר לביתם של בני הזוג פלוסי בסן פרנסיסקו פורץ וצרח "איפה ננסי?" שוב ושוב, ולאחר מכן הכה את פול פלוסי בפטיש. התוקף, דייוויד ויין דיפפה, נלקח למעצר משטרתי, ובהמשך פורסם כי ניזון בתיאוריות קשר שונות בהן QAnon. פלוסי אושפז בבית החולים הכללי של סן פרנסיסקו, ולאחר שעבר ניתוח בגולגולתו, היה צפוי להחלמה מהירה. דיפפה דרש לנוכחותה של ננסי בזמן שפרץ לביתם, על אף ששהתה בגבעת הקפיטול בשעת האירוע.

## קישורים חיצוניים

* 

## הערות שוליים

קטגוריה:אמריקאים ילידי קליפורניה
קטגוריה:אמריקאים ממוצא איטלקי
קטגוריה:בוגרי אוניברסיטת ג'ורג'טאון
קטגוריה:בוגרי אוניברסיטת ניו יורק
קטגוריה:בני זוג של פוליטיקאים אמריקאים
קטגוריה:אנשי עסקים אמריקאים
קטגוריה:סן פרנסיסקו: אישים
קטגוריה:אמריקאים שנולדו ב-1940
בורק מוזס

**בורק מוזס** (באנגלית: **Burke Moses**; נולד ב-10 בדצמבר 1959) הוא שחקן אמריקאי.

## ביוגרפיה
מוזס נולד בניו יורק, אחיו הוא השחקן מארק מוזס, הוא למד באוניברסיטת בוסטון ואוניברסיטת קרנגי מלון.

הוא החל להופיע בברודוויי כמחליף במחזמר "ברנשים וחתיכות", ב-1994 גילם את גסטון במחזמר "היפה והחיה" שנכתב על פי הסרט של דיסני.

ב-2006 שיחק במחזמר "פנטסטיקס", ב-2008 גילם את "קפטן גאורג פון טראפ" בהפקה של "צלילי המוסיקה" שעלתה בקנדה.

הוא הופיע במספר תוכניות טלוויזיה בתפקידי אורח.

הוא דיבב במשחק הווידאו "Grand Theft Auto IV".

הוא נשוי ולו שני בנים.

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1959
קיסר ברזיל

**קיסר ברזיל** (בפורטוגזית: **Imperador do Brasil**) הוא התואר הרשמי של המונרך החוקתי באימפריה הברזילאית. התואר שימש את ראש המדינה הברזילאית בין הקמתה בשנת 1822 ועד להקמת הרפובליקה הישנה בשנת 1889. קודם לכן שימש התואר את מלכי הממלכה המאוחדת של פורטוגל, ברזיל ואלגרבש בין השנים 1815–1822.

## תואר מלא
בתקופת הממלכה המאוחדת של פורטוגל, ברזיל ואלגרבש אשר נמשכה בין השנים 1815–1822 היה תוארו הרשמי של הריבון כך:

בתקופת האימפריה הברזילאית אשר נמשכה בין השנים 1822–1889 היה תוארו הרשמי של הריבון כך:

## רשימת קיסרים

## ראו גם
* האימפריה הברזילאית
* עצמאות ברזיל
* פדרו הראשון, קיסר ברזיל

## קישורים חיצוניים
* המונרכיה הברזילאית (1815–1889)
* עצמאות ברזיל, באתר אנציקלופדיה בריטניקה

קטגוריה:משרות פוליטיות
קטגוריה:ברזיל: היסטוריה
קטגוריה:מלוכה
קטגוריה:ברזיל: פוליטיקה
Wake Me Up When September Ends

"**Wake Me Up When September Ends**" (בעברית: "**תעיר אותי כשספטמבר ייגמר**") הוא סינגל שהוקלט על ידי להקת הפאנק רוק (Punk rock) האמריקאית גרין דיי. השיר יצא לאור ב-31 באוגוסט 2005, כרצועה ה-11 של האלבום השביעי שלהם, *[[American Idiot (אלבום של גרין דיי)|American Idiot]]*. השיר נכתב על ידי בילי ג'ו ארמסטרונג והופק על ידי רוב קוואלו.

השיר הגיע למקום השישי במצעד הבילבורד הוט 100 ולעשרת השירים המובילים במגוון מדינות דוגמת הממלכה המאוחדת, בלגיה וניו זילנד. לימים, השיר הפך לסמל לאומי להנצחת קורבנות הוריקן קתרינה. השיר הוסמך לפלטינה על ידי איגוד תעשיית ההקלטות האמריקאי.

## רקע
בילי ג'ו ארמסטרונג, סולן להקת גרין דיי, כתב את השיר על אביו שנפטר מסרטן הוושט בספטמבר 1982. ארמסטרונג כינה את השיר כ"שיר האוטוביוגרפי" הטוב ביותר שכתב עד העת ההיא.

## הצלחת השיר
השיר הגיע למקום השישי במצעד הבילבורד הוט 100, למקום השמיני במצעד הסינגלים הבריטי והקנדי ולמקום ה-13 באוסטרליה. השיר הוסמך לזהב על ידי איגוד תעשיית ההקלטות הבריטי, לאחר שמכר כ-400,000 עותקים. השיר הגיע למקום השני במצעד שירי הרוק, שירי המיינסטרים ושירי הבוגרים של הבילבורד ונחשב לשיר המצליח ביותר של הלהקה.

## מורשת
השיר נחשב לשיר הנצחה לקורבנות הוריקן קתרינה, שפקד את חוף המפרץ של ארצות הברית ב-29 באוגוסט 2005. ב-3 בספטמבר 2005, גרין דיי הוציאו לאור גרסת לייב לשיר אשר מוקדשת לנספי האסון. השיר בוצע בלייב על ידי הלהקה והגיטריסט דה אדג' במשחק כדורגל שנערך באצטדיון "מרצדס-בנץ סופרדום". זה היה המשחק הראשון שנערך באצטדיון לאחר ההוריקן.

השיר אף הפך למם אינטרנטי שנתי ברשתות החברתיות, במהלכו משתמשים "מזכירים" לארמסטרונג "להתעורר" בסוף ספטמבר או ב-1 באוקטובר כאזכור קומי לכותרת השיר. ארמסטרונג עצמו ציין שהוא מאס בבדיחה ואף התלוצץ שהוא היה רוצה "לכתוב שיר חדש שנקרא 'תסתמו את הפה כשאוקטובר מתחיל'".

## רשימת השמעה

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי גרין דיי
קטגוריה:שירים באנגלית
קטגוריה:שירים שנכתבו בגיל הנעורים
קטגוריה:שירי הנצחה
קטגוריה:שירים על מוות
קטגוריה:שירים על ספטמבר
קטגוריה:בלדות משנות ה-2000
קטגוריה:בלדות רוק
קטגוריה:סינגלים שהגיעו למקום הראשון בצ'כיה
קטגוריה:סינגלים בהוצאת וורנר רקורדס
קטגוריה:סינגלים בהוצאת רפרייז רקורדס
גלי בן גיאת

**גלי בן גיאת** (נולדה ב-28 בספטמבר 1982 בירושלים) היא שחקנית תיאטרון ישראלית. נודעה בעיקר עבור משחקה כ"רבקה נוימן" בהצגה "תפוחים מן המדבר" על פי ספר באותו השם של סביון ליברכט בשנים 2012–2006. על תפקידה זה זכתה בפרס השחקנית המבטיחה 2006 בטקס פרסי התיאטרון הישראלי. בן גיאת מוכרת אף בזכות תפקידה בסדרת הטלוויזיה "מטומטמת", בתפקידה כ"שרי הפיטבול".

## ביוגרפיה
נולדה וגדלה במושב בית נקופה שבירושלים. הוריה הם שם טוב וכרמלה ולה שני אחים ואחות. למדה בבית הספר הממלכתי אזורי עין הרים.
בצבא הגנה לישראל שירתה בחיל האוויר הישראלי כמ"כית בבית הספר לטיסה בחצרים. לאחר השחרור נרשמה ללימודים בבית צבי מהם פרשה כעבור שנתיים בעקבות קבלת התפקיד הראשי בהצגה "תפוחים מן המדבר".

## בטלוויזיה ובתיאטרון
ב-2006 גילמה את רבקה נוימן בהצגת תיאטרון "תפוחים מן המדבר" שיצרה סביון ליברכט וביים עודד קוטלר על משחקה בתיאטרון זכתה בפרס "השחקנית המבטיחה לשנת 2006". וב-2013 גילמה את "נינה" לצד סנדרה שונוולד וסיון קרצ'נר בהצגת התיאטרון "הכל אודות אמא" שביים אבישי מילשטיין. בשלב זה לקחה בן גיאת הפסקה מעולם התיאטרון, ועבדה בעיקר בתחום המסעדנות.
ב-2016 חזרה למשחק וגילמה את שרי הפיטבול לצד בת חן סבג בסדרת הטלוויזיה "מטומטמת" שיצרה בת חן סבג וביים שי קפון.

## חייה הפרטיים
גלי בן גיאת מתגוררת בתל אביב-יפו ומנהלת את בית הקפה "פארוק בשוק" ביפו נכון 2021.

## קישורים חיצוניים

## הערות שוליים

קטגוריה:זוכות פרס התיאטרון הישראלי
קטגוריה:זוכי פרס התיאטרון הישראלי
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:תל אביב-יפו: אישים
קטגוריה:בית נקופה: אישים
קטגוריה:ישראליות שנולדו ב-1982
קטגוריה:ישראלים שנולדו ב-1982
אירינה יונסקו

**אירינה יונסקו** (בצרפתית: **Irina Ionesco**; 3 בספטמבר 1930 – 25 ביולי 2022) הייתה צלמת צרפתייה.

## ביוגרפיה
יונסקו נולדה בפריז למשפחת מהגרים מרומניה, מגיל ארבע ועד חמש עשרה הוריה שלחו אותה לגור ברומניה אצל קרובי משפחתה אשר היו אומני קרקס, מגיל חמש עשרה ועד עשרים ושתיים הופיעה גם היא באומנות קרקס.

ב-1965 ילדה את בתה היחידה אווה יונסקו. כצלמת ב-1974 היא פתחה תערוכה בפריז, יצירות שלה פורסמו גם במספר מגזינים וספרים.

היא נודעה בצילומים בהם מופיעה בתה הקטנה, היא החלה לעסוק בצילום מ-1969. ב-1974 החלה בפרסום תמונות של בתה, תמנות שצולמו בעירום או בתנוחות מיניות מאז הייתה בת חמש. בהיותה בת 11, תמונותיה של אווה בעירום הופיעו על שער המדורה האיטלקית של פנטהאוז. התמונות בהן אירינה צלמה את בתה בעירום נהיו לשנויות במחלוקות. אירינה צילמה את ביתה עירומה, כשהייתה בת 12, עבור שער עיתון דר שפיגל . בתה המשיכה לשמש כמוזה שלה עד גיל 12, ואז שירותי הרווחה התערבו ובתה נלקחה ממנה. לאחר מכן אווה טענה כי אמה התעללה בה, ונלחמה על הזכויות לבעלות על התמונות בהן הופיעה.

ב-2012 בתה תבעה אותה וזכתה במשפט, ואירינה חויבה לשלם לביתה אווה פיצויים בסך 10,000 יורו על כך שצילמה קטינה בעירום.

צילומיה מציגים נשים בלבוש מפואר, בהקשר מיני.

יונסקו נפטרה ב-25 ביולי 2022.

## קישורים חיצוניים

* 

קטגוריה:צלמות צרפתיות
קטגוריה:צרפתים ממוצא רומני
קטגוריה:צרפתיות שנולדו ב-1930
קטגוריה:צרפתים שנולדו ב-1930
קטגוריה:נפטרות ב-2022
קטגוריה:צרפתים שנפטרו ב-2022